Nochm Omdessn san de Gschenk und de Glickwinsch an de Reih kema. Da Prograda hod an Ehrndrunk vom Brautpoar kredenzd. Nacha is Ehrndanzn ogsogt gwen. De Reihnfoig wor genau festglegt. Zeascht is da Brautfiara mit da Braut dro kema, nacha da Hozata mit da Braut, drauf de ganze Vawandschoft usw. Zan Schluss hod no da Prograda mit da Braut danzt. Damit wor da offiziej Tei vo da Hozat beendd.